ช่อง 3 ดึง เบลล่า-อาเล็ก เจมส์ มาร์-ญาญ่า จับคู่ลงจอด้วยกันครั้งแรก
เซอร์ไพรส์ไม่น้อยทีเดียวสำหรับการวางตัวนักแสดงในละครเรื่องใหม่ของช่อง 3 ที่จะได้ชมกันในปี 2561 เพราะนอกจากจะเป็นการจับคู่ครั้งแรกของเหล่าพระนางดังหลายคนในช่อง 3 แล้ว ยังมีพระนางที่พลิกบทบาทการแสดงมารับบทใหม่ๆ ด้วย,นิตยสาร F3 Fanclub Magazine เผยถึงละครเรื่องใหม่ของช่อง 3 ว่านางเอกสาว ,เบลล่า ราณี แคมเปน, จะพลิกบทบาทตัวเองรับบทเป็นโสเภณีครั้งแรกในละคร ,กรงกรรม, คู่กับพระเอกจอมทะเล้น ,อาเล็ก ธีรเดช เมธาวรายุทธ, ของผู้จัด ,อ๊อฟ พงษ์พัฒน์ วชิรบรรจง, โดยระบุไว้ว่า หลังจากประสบความสำเร็จกับละครสะท้อนสังคม ทองเนื้อเก้า ที่ได้ตีแผ่ชีวิตของลำยองไปแล้วเมื่อหลายปีก่อน // ล่าสุด พี่อ๊อฟ พงษ์พัฒน์ ก็เจอบทประพันธ์ที่ถูกใจ กรงกรรม เรื่องราวของหญิงสาวโสเภณีมีอาชีพขายตัว แล้วโชคชะตาพาให้ได้พบรักกับพระเอก ลูกคนรวยบ้านฐานะดี ที่หวังจะใส่ตะกร้าล้างน้ำหญิงคนรักพาเข้าบ้าน แต่เรื่องราวไม่ได้ง่ายอย่างที่คิด เมื่อแม่ไม่ยอมรับลูกสะใภ้ที่มีเบื้องหลังเป็นโสเภณี กลายเป็นความเข้มข้นของเรื่อง โดยเรื่องนี้ก็ได้วางตัว เบลล่า ราณี ประกบคู่ อาเล็ก ธีรเดช จะสนุกสนานขนาดไหนรอติดตามได้ปีหน้า,นอกจากนี้ยังเผยถึงผลงานใหม่ของนางเอกสาว ,ญาญ่า อุรัสยา เสปอร์บันด์, ที่จะมาร่วมงานกับพระเอกหนุ่มตี๋, เจมส์ มาร์, ครั้งแรกในละคร, กลิ่นกาสะลอง, โดยผู้จัด ,แหม่ม ธิติมา สังขพิทักษ์, ว่า หลังจากนางเอกสาว ญาญ่า อุรัสยา ไปเล่นละครคู่กับคู่จิ้น ณเดชน์ มาถึง 2 เรื่อง ล่าสุด พี่แหม่ม-ธิติมา ก็เตรียมละครเรื่องใหม่ กลิ่นกาสะลอง ที่เตรียมส่ง ญาญ่า มาประกบคู่กับ เจมส์ มาร์ เป็นครั้งแรก โดยเรื่องนี้ เจมส์ มาร์ ก็มารับบทเป็นคุณหมออีกครั้ง ที่พยายามสร้างเนื้อสร้างตัวทุกอย่าง,ปิดท้ายที่ข่าวผลงานใหม่ของพระเอกหนุ่ม ,มาริโอ้ เมาเร่อ, ที่พลิกบทบาทมารับบทหมอยาแผนโบราณครั้งแรกในละคร ,ทองเอก หมอยา ท่าโฉลง, ของผู้จัด ,ชุ ชุดาภา จันทเขตต์, โดยระบุว่า มากันที่ผู้จัด ชุ-ชุดาภา ล่าสุดก็เตรียมงานละครเรื่องใหม่ ที่เขียนพล็อตเรื่องขึ้นมาใหม่เองทั้งหมด แค่ชื่อเรื่องก็ตลกแล้ว ทองเอก หมอยา ท่าโฉลง ที่เป็นละครพีเรียดคอมเมดี้ ย้อนไปในสมัยรัชกาลที่ 5 ทันทีที่เขียนพล็อตหน้าพระเอก มาริโอ้ เมาเร่อ ก็ลอยมา และจองคิวกันไว้นานข้ามปี เพราะเรื่องนี้จะต้องมารับบทเป็น ทองเอก หมอยาแผนโบราณ พร้อมกับขนทัพนักแสดงสายคอมเมดี้มาร่วมแจมอีกคับคั่ง ส่วนนางเอกยังรอสรุปกันอยู่ว่าจะเป็นคนไหน คาดว่าจะเปิดกล้องปลายปีนี้แล้ว.
นิตยสาร F3 Fanclub Magazine เผยละครเรื่องใหม่ช่อง 3 กรงกรรม ของผู้จัดอ๊อฟ พงษ์พัฒน์ ได้เบลล่า ราณี พลิกรับบทโสเภณีคู่กับอาเล็ก ธีรเดช, กลิ่นกาสะลอง โดยผู้จัด แหม่ม ธิติมา ได้ญาญ่า อุรัสยา ประกบคู่เจมส์ มาร์ ครั้งแรก
เบลล่า ราณี แคมเปน,อาเล็ก ธีรเดช เมธาวรายุทธ,ญาญ่า อุรัสยา เสปอร์บันด์,เจมส์ มาร์,มาริโอ้ เมาเร่อ,กอสซิป